ddrg/super_eurlex huggingface dataset:
DA Den Europæiske Unions Tidende C 322/2

KOMMISSIONENS UDTALELSE

af 11. december 2008

om en plan for bortskaffelse af radioaktivt affald fra AGATE-behandlingsanlægget for flydende affald i Frankrig, indberettet i henhold til artikel 37 i Euratom-traktaten

(Kun den franske udgave er autentisk)

(2008/C 322/02)

Den 21. april 2008 modtog Europa-Kommissionen i medfør af Euratom-traktatens artikel 37 fra den franske regering generelle oplysninger om en plan for bortskaffelse af radioaktivt affald fra AGATE-behandlingsanlægget for flydende affald.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem AGATE-anlægget og det nærmeste punkt på en anden medlemsstats område, i dette tilfælde Italien, er omkring 110 km, medens der er ca. 230 km til Spanien.

2) Under normal drift giver flydende og luftformige radioaktive udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3) Fast radioaktivt affald vil blive midlertidigt oplagret lokalt inden overførsel til et bortskaffelsesanlæg, som den franske regering har autoriseret.

4) Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer således, at gennemførelsen af denne plan for bortskaffelse af radioaktivt affald i alle former fra AGATE-behandlingsanlægget for flydende affald, der er beliggende på Cadarache-anlægget i Frankrig, ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at ville forårsage nogen radioaktiv kontaminering af betydning af en anden medlemsstats vande, jord eller luftrum.
DA Den Europæiske Unions Tidende C 196/1

UDTALELSE FRA KOMMISSIONEN

af 1. august 2008

om planen for bortskaffelse af radioaktivt affald, der fremkommer ved nedlæggelsen af uranberigelsesanlægget Urenco Capenhurst Ltd i Det Forenede Kongerige, i henhold til artikel 37 i Euratom-traktaten

(Kun den engelske udgave er autentisk)

(2008/C 196/01)

Den 18. december 2007 modtog Europa-Kommissionen i overensstemmelse med Euratom-traktatens artikel 37 fra den britiske regering de almindelige oplysninger om planen om bortskaffelse af radioaktivt affald, der fremkommer ved nedlæggelsen af uranberigelsesanlægget Urenco Capenhurst Ltd.

På grundlag af disse oplysninger og de yderligere oplysninger, som Kommissionen anmodede om den 15. januar 2008, og som de britiske myndigheder gav den 7. og 8. april 2008, samt den derpå følgende høring af ekspertgruppen har Kommissionen udarbejdet følgende udtalelse:

1) Afstanden mellem berigelsesanlægget og det nærmeste punkt i en medlemsstat (i dette tilfælde Irland) er ca. 195 km.

2) Under normale aktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3) Brændbart og ikke-brændbart fast radioaktivt affald vil blive overført til godkendte steder i Det Forenede Kongerige med henblik på forbrænding eller deponering. Ikke-radioaktivt fast affald eller restaffald, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i overensstemmelse med kriterierne i de grundlæggende sikkerhedsnormer (Rådets direktiv 96/29/Euratom).

4) Skulle der ske uforudsete udslip af radioaktive stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydelig virkning.

Kommissionen konkluderer, at iværksættelsen af planen for bortskaffelse af radioaktivt affald af alle former fra uranberigelsesanlægget Urenco Capenhurst Ltd, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 187/1

KOMMISSIONENS UDTALELSE

af 18. juli 2008

om en plan for bortskaffelse af radioaktivt affald, der fremkommer ved demonteringen af FRJ-2-reaktoren i Jülich i Tyskland, i henhold til artikel 37 i Euratom-traktaten

(Kun den tyske udgave er autentisk)

(2008/C 187/01)

Den 15. januar 2008 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald, der fremkommer ved demonteringen af FR-2-reaktoren.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem anlægget og det nærmeste punkt i en anden medlemsstat (Nederlandene) er ca. 23 km.

2) Under normale demonteringsaktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3) Fast radioaktivt affald, som opstår som følge af nedlukning og demontering, opbevares på stedet, indtil et nationalt depot er til rådighed.

4) Ikke-radioaktivt fast affald eller restaffald, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i henhold til kriterierne i de grundlæggende sikkerhedsnormer (Rådets direktiv 96/29/Euratom).

5) Skulle der ske utilsigtet udledning af radioaktivt stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald fra demontering af FRJ-2-reaktoren i Jülich i Nordrhein-Westfalen i Forbundsrepublikken Tyskland, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
(3)

Ifølge det makroøkonomiske scenario, der ligger til grund for programmet, forventes den reale BNP-vækst at falde fra 2,8 % i 2007 til 1,9 % i 2008 for derefter at stabilisere sig på omkring 2 % i de efterfølgende år. Vurderet på baggrund af de disponible oplysninger (3) forekommer scenariet for 2008 og 2009 at være baseret på optimistiske vækstforudsætninger set over for de forværrede eksterne omstændigheder og den højere inflation, der har kunnet konstateres efter, at fremskrivningerne i programmet var færdige. Vækstforudsætningerne for 2010-2011 er temmelig plausible. I programopdateringen forventes inflationen at stige til 3,0 % i 2008 for derefter at falde til 1,75 % i perioden 2009-2011. Programmets inflationsfremskrivninger for 2008-2009 forekommer at ligge på den lave side i betragtning af stigningen i prisen på råvarer og forarbejdede fødevarer i de seneste måneder. Desuden virker programmets beskæftigelsesfremskrivninger med en stigning på omkring 1 % årligt til at være sat forholdsvis højt, i lyset af at væksten i BNP har ligget under potentialet i hele programperioden. Mens programmets fremskrivninger af lønvæksten ligger lavt for 2008, forekommer de at ligge højt for de efterfølgende år (3,25 til 3,5 %), især i forhold til den forventede lave inflation.
(2)

Spanien har oplevet en lang periode med en vedvarende vækst på gennemsnitlig 3,75 % i de sidste tolv år, hvilket er et godt stykke over euroområdet (ca. 2 %). Vedvarende lave rentesatser og en dynamisk befolkningsudvikling har sørget for en stærk indenlandsk efterspørgsel og jobskabelse samt en hidtil uset vækst i boligsektoren. Endvidere har en række arbejdsmarkedsreformer reduceret den strukturelle arbejdsløshed betydeligt. Parallelt hermed er der opstået eller vedvarer en række ubalancer, som f.eks. en udvidelse af underskuddet over for udlandet og et inflationsspænd over for euroområdet, mens væksten i produktiviteten forblev lav. Hvad angår de offentlige finanser har der siden midten af 1990'erne foregået en vellykket udgiftsbaseret konsolideringsproces, som har forbedret den offentlige saldo fra et underskud på omkring 6 % af BNP til en stilling tæt på balance i 2000 og et pænt overskud siden 2005. De samlede skatteindtægter er steget med ca. 4,25 procentpoint af BNP siden midten af 1990'erne takket være et vækstmønster med et vigtigt skattemæssigt element. Fremover kan befolkningens aldring have en negativ indvirkning på de offentlige finansers langsigtede holdbarhed, hovedsagelig som følge af et stigende pres fra pensionsudgifterne.
(5)

Ligesom i den sidste opdatering af konvergensprogrammet er det vigtigste budgetmål, der er beskrevet i stabilitetsprogrammet, at videreføre den finanspolitiske konsolidering igennem programperioden med det overordnede mål at nå den mellemfristede budgetmålsætning om en afbalanceret stilling i strukturelle termer (dvs. konjunkturkorrigeret uden engangsforanstaltninger og andre midlertidige foranstaltninger) senest i 2010. Den offentlige saldo vil efter planen blive forbedret fra et underskud på 1,6 % af BNP i 2007 til et overskud på 0,9 % af BNP senest i 2010. Med det fremskrevne fald i rentebyrden forventes det primære overskud at stige til 3,8 % af BNP senest i 2010. Den strukturelle saldo ventes forbedret med 2 procentpoint af BNP i perioden 2007-2010. Den nominelle tilpasning skal nås gennem et fald i den primære udgiftskvote på over 3,5 procentpoint af BNP, hvilket mere end opvejer et fald i indtægtskvoten på 1,5 procentpoint af BNP. Der vil i mindre udstrækning end i de seneste år blive grebet til underskudsformindskende engangsforanstaltninger. Udgiftstilbageholdenheden er forholdsvis generel med særlig vægt på aflønning af ansatte. Det markante fald i de indirekte skatter som andel af BNP i yderårene forklares ikke i programmet, mens det antages, at omkostningerne ved 2008-ændringerne i personskattesystemet mere end dækkes af højere indtægter fra andre direkte skatter. På baggrund af et stort set uændret makroøkonomisk scenario er budgetmålene for 2008 og 2009 i stabilitetsprogrammet mindre ambitiøse end i 2006-opdateringen — ca. 0,25 procentpoint af BNP — hvilket afspejler en mindre tilpasningsindsats i 2008. Den offentlige bruttogæld, der anslås at falde til ca. 63 % af BNP i 2007, hvilket stadig er over traktatens referenceværdi på 60 % af BNP, forventes at falde yderligere med næsten 10 procentpoint igennem programperioden.
Hovedformålet med den mellemfristede budgetstrategi i opdateringen er at respektere den mellemfristede målsætning, der er et strukturelt underskud (dvs. et konjunkturkorrigeret underskud uden engangsforanstaltninger og andre midlertidige foranstaltninger) på 1 % af BNP, med en voksende margen over programperioden, idet der dog er planlagt en vis lempelse for 2008. Denne ændring i forhold til programmets mål om at nå den mellemfristede målsætning senest i 2009 skyldes ovennævnte resultat i 2006, som var bedre end forventet (hvilket først og fremmest afspejler den højere nominelle BNP-vækst), der betød, at den mellemfristede målsætning stort set allerede var blevet opfyldt i 2006. Sammenlignet med 2006-programmet er det samlede underskud, der er planlagt i 2007-opdateringen, omkring 0,5 procentpoint af BNP lavere gennem programperioden, hvilket skal ses på baggrund af en bedre udgangsposition.

Underskuddet er planlagt til at vokse til 0,9 % af BNP i 2008 og forventes derefter gradvis elimineret, idet den største tilpasning er planlagt til at finde sted i det sidste år. Efter samme mønster er det primære overskud fremskrevet til at ligge lige over 1 % af BNP i 2010. Den planlagte konsolidering er et resultat af udgiftsbegrænsningen, der, undtagen i 2008, mere end udligner det gradvise fald i indtægtskvoten. Det fremskrevne fald i de primære udgifter i programperioden udgør 2,25 procentpoint af BNP. Selv om det er bredt baseret, afspejler det navnlig en begrænset udvikling i de sociale udgifter, der udgør 1/3 af den samlede konsolidering. Det gradvise fald i indtægtskvoten (på 1,75 procentpoint), der i høj grad hænger sammen med den igangværende skattereform, skyldes først og fremmest de indirekte skatter, mens der regnes med en lille stigning i den direkte skattebyrde.
(2)

Bulgarien har oplevet en kraftig økonomisk vækst på i gennemsnit over 6 % de sidste mange år, men den har været ledsaget af tiltagende makroøkonomiske ubalancer såsom et stort underskud over for udlandet og høj inflation. Inden for rammerne af landets currency board-arrangement blev de monetære vilkår og kreditvilkårene skærpet i 2008 grundet en forværring af landets risikoprofil og en fortsat appreciering af den reale effektive valutakurs. Efterhånden som den negative effekt af den globale økonomiske afmatning og finanskrisen slår igennem, forventes BNP-væksten at aftage kraftigt og forblive klart under det potentielle niveau i 2009-2010, hvilket vil sætte skatteindtægterne under pres. Bulgarien står således over for den udfordring at skulle fastholde vækst i en situation, hvor den globale økonomi er ramt af en alvorlig og langvarig nedgang, og landet skal samtidig forsøge at rette på de aktuelle makroøkonomiske uligevægte ved at fastholde en stram finanspolitik og indkomstpolitik. På denne baggrund består programmets politiske respons i at træffe foranstaltninger, der kan gøre økonomien mere modstandsdygtig. Trods udgangspositionen med en lav gældskvote og store overskud på de offentlige finanser har den høje inflation og det store underskud på betalingsbalancens løbende poster forhindret regeringen i at vedtage finanspolitiske incitamenter, der kan sætte skub i den indenlandske efterspørgsel. På lang sigt får landet behov for at forbedre kvaliteten i de offentlige finanser og samtidig tackle problemerne forbundet med befolkningens aldring og forværringen af de demografiske forhold.
(2)

Efter tre år med hurtig ekspansion udviklede væksten i den tjekkiske økonomi sig mere moderat i 2008 og forventes at aftage yderligere i 2009. En faldende udenlandsk efterspørgsel som følge af den globale finanskrise og økonomiske krise vil lægge en betydelig dæmper på væksten i eksporten i den særdeles åbne tjekkiske økonomi. Dertil kommer, at den indenlandske efterspørgsel, især investeringerne, falder på grund af aftagende udenlandske direkte investeringer, stramme kreditvilkår og negative forventninger hos virksomheder og forbrugere. Som en reaktion på afmatningen indførte regeringen en pakke med finanspolitiske incitamenter i budgettet for 2009, herunder en række indtægts- og udgiftsmæssige foranstaltninger. Formålet er at fremme indenlandsk efterspørgsel og støtte virksomhederne under den økonomiske afmatning. Fra 2010 forventes økonomien gradvist at komme sig i tråd med den forventede forbedring i de ydre omstændigheder. Imidlertid forventes det ikke, at man vender tilbage til de høje vækstrater fra før krisen. Det kan få en negativ indvirkning på de offentlige finanser, som inden for de seneste år har draget fordel af en kraftig indtægtsstigning, og som trods et relativt lavt underskud på de offentlige finanser og en relativ lav offentlig gæld stadig vækker bekymring, for så vidt angår risiciene for den langsigtede finanspolitiske holdbarbar som følge af den hurtigt aldrende befolkning. Den tjekkiske nationalbank lempede pengepolitikken i anden halvdel af 2008 gennem flere på hinanden følgende rentesænkninger (fra 3,75 % i juli 2008 til 2,25 % i december 2008). Den nominelle effektive kurs på den tjekkiske koruna blev i løbet af 2008 apprecieret en smule (med ca. 1,3 %).
DA Den Europæiske Unions Tidende C 2/1

UDTALELSE FRA KOMMISSIONEN

af 22. december 2008

om en plan for bortskaffelse af radioaktivt affald fra JULES HOROWITZ-forskningsreaktoren og MAGENTA-lageret for fissilt materiale på Cadarache-anlægget i Frankrig, indberettet i henhold til artikel 37 i Euratom-traktaten

(Kun den franske udgave er autentisk)

(2009/C 2/01)

Den 29. april 2008 modtog Europa-Kommissionen i overensstemmelse med Euratom-traktatens artikel 37 fra den franske regering de almindelige oplysninger om en plan for bortskaffelse af radioaktivt affald fra JULES HOROWITZ-forskningsreaktoren og MAGENTA-lageret for fissilt materiale på Cadarache-anlægget i Frankrig.

På grundlag af disse oplysninger og de supplerende oplysninger, som repræsentanter for den franske regering præsenterede ved mødet i ekspertgruppen den 15. og 16. september 2008, har Kommissionen udfærdiget følgende udtalelse:

1) Afstanden mellem de to anlæg og det nærmeste punkt på en anden medlemsstats område, i dette tilfælde Italien, er omkring 110 km, medens der er ca. 230 km til Spanien.

2) Under normal drift giver flydende og luftformige radioaktive udledninger fra begge anlæg ikke anledning til nogen sundhedsmæssigt betydende eksponering af befolkningen i en anden medlemsstat.

3) Fast radioaktivt affald fra begge anlæg vil blive midlertidigt oplagret lokalt inden overførsel til et bortskaffelsesanlæg, som den franske regering har autoriseret. Brugte brændselselementer fra forskningsreaktoren oplagres midlertidigt lokalt, før de transporteres til genoparbejdningsanlægget i La Hague.

4) For begge anlæg gælder, at skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen KONKLUDERER således, at gennemførelsen af denne plan for bortskaffelse af radioaktivt affald i alle former fra JULES HOROWITZ-forskningsreaktoren og MAGENTA-lageret for fissilt materiale på Cadarache-anlægget i Frankrig, ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at ville forårsage nogen radioaktiv kontaminering af betydning af en anden medlemsstats vande, jord eller luftrum.
DA Den Europæiske Unions Tidende C 1/1

KOMMISSIONENS UDTALELSE

af 22. december 2008

vedrørende anmodningen fra Irland om antagelse af Rådets beslutning 2008/381/EF om oprettelse af et europæisk migrationsnetværk

(2009/C 1/01)

1. INDLEDNING

1. Rådet vedtog den 14. maj 2008 beslutning 2008/381/EF om oprettelse af et europæisk migrationsnetværk (EMN). I medfør af artikel 1 i protokollen om Irlands stilling, deltog Irland ikke i vedtagelsen af beslutningen.

2. I henhold til protokollens artikel 4 kan Irland imidlertid »når som helst efter Rådets vedtagelse af en foranstaltning i henhold til afsnit IV (tidligere afsnit IIIA) i traktaten om oprettelse af Det Europæiske Fællesskab meddele Rådet og Kommissionen, at den pågældende stat ønsker at acceptere foranstaltningen. I så fald finder proceduren i artikel 11A (tidligere artikel 5A, stk. 3) i traktaten om oprettelse af Det Europæiske Fællesskab tilsvarende anvendelse«.

3. Ved brev meddelte Irland Rådet og Kommissionen, at den agter at antage beslutning 2008/381/EF.

4. I henhold til artikel 11A i traktaten om oprettelsen af Det Europæiske Fællesskab, giver »en medlemsstat, som ønsker at deltage i et forstærket samarbejde indført i overensstemmelse med artikel 11, meddelelse herom til Rådet og til Kommissionen, som afgiver en udtalelse til Rådet inden tre måneder efter datoen for modtagelsen af denne meddelelse. Inden fire måneder efter datoen for modtagelsen af meddelelsen træffer Kommissionen afgørelse herom og om sådanne særlige ordninger, som den måtte finde nødvendige«.

5. I overensstemmelse med nævnte artikel afgiver Kommissionen hermed følgende udtalelse til Rådet.

2. UDTALELSE

Kommissionen bifalder Irlands anmodning om antagelse af beslutning 2008/381/EF, som er et vigtigt led i Fællesskabets asyl- og indvandringspolitik, og Kommissionen udtaler sig derfor positivt om deltagelsen.

Kommissionen bemærker, at Irland fortsat støtter EMN og aktivt bidrager til dets udvikling og resultater. Kommissionen mener, at det er vigtigt at anerkende dette engagement hurtigst muligt, da det også må anses for at være i EU's interesse.

Kommissionen mener derfor, at ovennævnte beslutning som en særlig ordning bør træde i kraft for Irland på dagen for meddelelsen om antagelse.
DA Den Europæiske Unions Tidende C 246/17

Berigtigelse til Kommissionens udtalelser inden for rammerne af artikel 17, stk. 5, i Europa-Parlamentets og Rådets direktiv 2003/88/EF om visse aspekter i forbindelse med tilrettelæggelse af arbejdstiden (»Arbejdstidsdirektivet«)

( Den Europæiske Unions Tidende C 245 af 13. oktober 2009 )

2009/C 246/10

Teksterne i dokument 2009/C 245/91, C 245/02 og 2009/C 245/03, offentliggjort i Den Europæiske Unions Tidende C 245 af 13. oktober 2009 på side 1, 6 og 10 skal anses for ugyldige.
(6)

Det samlede underskud forventes at falde til 2,9 % af BNP i 2010 og yderligere til 2,3 % af BNP i 2011. Tilsvarende skulle den primære saldo gradvist blive forbedret fra et underskud på 0,6 % af BNP i 2009 til overskud på 0,4 % og 1,1 % af BNP i henholdsvis 2010 og 2011. Efter 2009 skulle programmets budgetstrategi gøre det muligt for Portugal igen at gøre fremskridt i retning af det mellemfristede mål, der lyder på en strukturel saldo (dvs. en konjunkturkorrigeret saldo ekskl. engangsforanstaltninger og andre midlertidige foranstaltninger) på – 0,5 % af BNP. Ikke desto mindre vil det strukturelle underskud fortsat overskride det mellemfristede mål i programperiodens sidste år. Den forventede forbedring af budgetsaldoen i 2010 kan primært forklares med udfasningen af den pakke af midlertidige stimulerende foranstaltninger, der blev vedtaget for 2009. Desuden forventes de forbedringer, der satses på i 2010 og 2011, at afspejle den konsolideringsindsats, der tidligere er blevet gjort for at begrænse udgifterne, nemlig de forsinkede virkninger af dels tiltagene i forhold til den offentlige forvaltning, der først og fremmest har tjent til at begrænse de offentlige lønninger, dels pensionsreformerne. Opdateringen indeholder ikke oplysninger om nye større initiativer til konsolidering af de offentlige finanser. Endelig forventes det i henhold til programmet, at det samlede underskud vil falde, også takket det ventede økonomiske opsving. Den offentlige bruttogæld, der er beregnet til 65,9 % af BNP i 2008, skønnes at vokse yderligere til 70,5 % af BNP i 2010 som følge af det stigende underskud, lav BNP-vækst og en betydelig stock/flow-tilpasning i 2009, der hovedsagelig afspejler tilbagebetalingen af kommerciel gæld og erhvervelsen af finansielle aktiver i forbindelse med gennemførelsen af de portugisiske myndigheders kapitaltilførselspakke til fordel for den finansielle sektor. Efterhånden som effekten af disse faktorer aftager, forventes der et mindre fald i gældskvoten til 70 % af BNP i 2011.